

Broj: 17 Su-392/2021

MB: 04341872

OIB: 87297014856

Broj telefona: 01 2356860

Broj telefaksa: 01 2356882

**POZIV NA DOSTAVU PONUDA**

**za provedbu postupka jednostavne nabave**

**Uredski papir i ostala papirna konfekcija**

**Evidencijski broj nabave:**

**UPPK-5/21**

**Zagreb, 16. srpnja 2021.**

**UPUTE ZA PRIPREMU I PODNOŠENJE PONUDE**

Općinski sud u Novom Zagrebu pokrenuo je postupak jednostavne nabave za predmet nabave: uredski papir i ostala papirna konfekcija te je donio Odluku o početku postupka jednostavne nabave broj: 17 Su-392/2021-2 od 15. srpnja 2021. na temelju odredbe članka 12. stavak 1. točke 1. i članka 15. stavka 1., 2. i 3. Zakona o javnoj nabavi ("Narodne novine", broj 120/16, u daljnjem tekstu: ZJN) i članka 6. Pravilnika o provođenju postupaka jednostavne nabave na Općinskom sudu u Novom Zagrebu (broj 20 Su-489/17-1 od 14. lipnja 2017.).

Za nabavu roba radova i usluga procijenjene vrijednosti manje od 200.000,00 kuna, odnosno za nabavu radova manje od 500.000,00 kuna godišnje (tzv. jednostavnu nabavu), Naručitelj nije obvezan provoditi postupke javne nabave propisane ZJN.

**1 . OPĆI PODACI**

1.1. Podaci o Naručitelju

OPĆINSKI SUD U NOVOM ZAGREBU

TURININA 3, 10000 ZAGREB

OIB:87297014856

MB:04341872

Poslovna banka: Hrvatska poštanska banka

IBAN: HR59 2390 0011 1009 0321 9

Broj telefona: 01-2356860

Broj telefaksa: 01-2356882

Internetska adresa: <http://sudovi.pravosudje.hr/OSNZG/>

1.2.Predstavnici Naručitelja za komunikaciju s ponuditeljima

Osoba ovlaštena za komunikaciju s ponuditeljima je:

Vedrana Kufrin, ravnateljica sudske uprave, kontakt telefon 01 2356862

Adresa elektroničke pošte: Vedrana.Kufrin@osnzg.pravosudje.hr

Zahtjev za pojašnjenjem potrebno je poslati na e-mail: Vedrana.Kufrin@osnzg.pravosudje.hr

Ovaj poziv za dostavu ponuda nalazi se istaknut i na internetskoj stranici Naručitelja <http://sudovi.pravosudje.hr/osnzg/>, gdje će biti objavljene i sve eventualne izmjene poziva.

1.3. Evidencijski broj nabave:

UPPK-5/21

1.4. Vrsta postupka javne nabave:

Jednostavna nabava, prema članku 15. ZJN-a i Pravilniku o provođenju postupaka jednostavne nabave na Općinskom sudu u Novom Zagrebu broj 20 Su-489/17-1 s ciljem sklapanja ugovora o jednostavnoj nabavi.

Ugovor o nabavi robe sklapa se na razdoblje od 12 mjeseci, odnosno do ispunjenja svih ugovornih obveza sukladno okvirnim količinama navedenim u Troškovniku. Naručitelj se ne obvezuje predviđene količine realizirati u potpunosti. Količine će biti definirane pojedinačnim narudžbama.

1.5. Procijenjena vrijednost predmeta nabave

Procijenjena vrijednost predmeta nabave iznosi 199.000,00 kuna bez PDV-a.

**2. PODACI O PREDMETU NABAVE**

2.1. Opis predmeta nabave

Nabava: Uredski papir i ostala papirna konfekcija

CPV oznaka: 30199000-0

Naziv iz Jedinstvenog rječnika javne nabave: Papirne potrepštine i ostali artikli

Predmet nabave nije podijeljen u grupe.

2.2. Količina predmeta nabave

U Troškovniku (Obrazac 2) su iskazane okvirne količine predmeta nabave, budući da nije moguće sa sigurnošću procijeniti točnu količinu. Naručitelj se ne obvezuje na realizaciju količina navedenih u troškovniku u cijelosti. Količine će biti točno definirane prilikom pojedinačnih narudžbi od strane Naručitelja. Stvarno nabavljena količina na temelju sklopljenog ugovora o jednostavnoj nabavi može biti veća ili manja od okvirne količine navedene u troškovniku. Stvarna realizacija ovisit će o stvarnim potrebama naručitelja.

Ako ponuditelj ne ispuni troškovnik u skladu sa zahtjevima iz ovog Poziva na dostavu ponuda ili promjeni tekst ili količine navedene u obrascu troškovnika smatrat će se da je takav troškovnik nepotpun i nevažeći te će ponuda biti odbijena.

2.3. Tehničke specifikacije predmeta nabave

Opis i tehničke karakteristike predmeta nabave dani su opisno i s prilogom uzorka u pdf formatu za pojedine stavke iz troškovnika, i to u tehničkoj specifikaciji (**Prilog II**)**.**

2.4. Mjesto isporuke robe

Roba se isporučuje pojedinačno, prema potrebama Općinskom sudu u Novom Zagrebu i stalnim službama, prema mjestima isporuke naznačenim u tablici (**Prilog I**)**.**

2.5. Rok isporuke

Roba se isporučuje sukcesivno do izvršenja, sukladno primitku pojedinačne narudžbenice. Odabrani ponuditelj se obvezuje isporučiti naručenu robu u roku od pet dana, računajući od dana primitka narudžbenice.

2.6. Način i vrijeme isporuke i zaprimanja robe

Isporuku robe moguće je izvršiti samo radnim danom tijekom radnog vremena naručitelja, od ponedjeljka do petka, od 7,30 do 15,30 sati.

Iznimno, zbog proglašene epidemije bolesti izazvane koronavirusom (COVID-19), za vrijeme dok su na snazi eventualne posebne mjere propisane odlukama Stožera civilne zaštite RH, odnosno shodno tome, eventualne odluke predsjednice suda koje slijede mjere propisane odlukama Stožera civilne zaštite RH, isporuku robe moguće je izvršiti sukladno naknadno postignutom dogovoru odabranog ponuditelja i Naručitelja, ali isključivo radnim danom tijekom eventualno skraćenog radnog vremena Naručitelja.

Prilikom isporuke odabrani ponuditelj izdaje račun/otpremnicu koja sadrži redni broj, naziv, količinu i jediničnu cijenu robe koja se isporučuje, a koju potpisuje osoba koja robu zaprima. Jedan primjerak računa/otpremnice ostaje Naručitelju.

Naručitelj prilikom zaprimanja robe vrši kontrolu količine i sukladnosti isporučene robe s ugovorenom i naručenom robom.

**3. KRITERIJ ZA KVALITATIVNI ODABIR GOSPODARSKOG SUBJEKTA**

OSNOVE ZA ISKLJUČENJE GOSPODARSKOG SUBJEKTA

3.1. Obvezni razlozi isključenja ponuditelja te dokumenti na temelju kojih se utvrđuju

3.1.1. Javni naručitelj obvezan je isključiti gospodarskog subjekta iz postupka javne nabave ako utvrdi da:

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvataske pravomoćnom presudom osuđena za:

**a) sudjelovanje u zločinačkoj organizaciji, na temelju**

**-**članka 328. (zločinačko udruženje) i članka 329. (počinjenje kaznenog djela u sustavu zločinačkog udruženja) Kaznenog zakona ("Narodne novine", broj 125/11, 144/12, 56/15, 61/15, 101/17 i 118/18, u daljnjem tekstu: KZ),

-članka 333. (udruženje za počinjenje kaznenih djela) Kaznenog zakona („Narodne novine“, broj110/97,27/98,50/00,129/00,51/01,111/03,190/03,105/04,84/05,71/06,110/07,152/08, 57/11, 77/11 i 143/12, u daljnjem tekstu: ranije važeći KZ),

**b) korupciju, na temelju**

-članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254.(zlouporaba u postupku javne nabave, )članka 291.(zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) KZ-a,

-članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347.(primanje mita) i članka 348. (davanje mita) ranije važećeg KZ-a,

**c) prijevaru, na temelju**

-članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) KZ-a

-članka 224. (prijevara), članka 293. (prijevara u gospodarskom poslovanju), članka 286. (utaja poreza i drugih davanja) ranije važećeg KZ-a,

**d) terorizam ili kaznena djela povezana** **s terorističkim aktivnostima, na temelju**

-članka 97. (terorizam), članka 99. (javno poticanje na terorizam) i članka 100. (novačenje za terorizam), članka 101. (obuka za terorizam) i članka 102. (terorističko udruženje) KZ-a,

-članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) ranije važećeg KZ-a,

**e) pranje novca ili financiranje terorizma, na temelju**

-članka 98. (financiranje terorizma) i članka 265. (pranje novca) KZ-a

-članka 279. (pranje novca) ranije važećeg KZ-a,

**f) dječji rad ili druge oblike trgovanja ljudima, na temelju**

-članka 106. (trgovanje ljudima) KZ-a

-članka 175. (trgovanje ljudima i ropstvo) ranije važećeg KZ-a.

Za potrebe utvrđivanja okolnosti iz točke 3.1.1. gospodarski subjekt je dužan u ponudi dostaviti izjavu. Izjavu daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca, računajući od dana početka postupka javne nabave.

Izjava može biti dana na prilogu (**Obrazac 3)** koji je sastavni dio ovog Poziva na dostavu ponuda.

Radi provjere okolnosti iz točke 3.1.1. javni naručitelj tijekom postupka nabave može od tijela nadležnog za vođenje kaznene evidencije zatražiti izdavanje potvrde o činjenicama o kojima to tijelo vodi službenu evidenciju za bilo kojeg ponuditelja. Ako nije u mogućnosti pribaviti tu potvrdu, a radi provjere okolnosti iz točke 3.1.1. ovog Poziva na dostavu ponuda javni naručitelj može od ponuditelja zatražiti da u primjerenom roku dostavi važeći dokument:

1. dokument tijela nadležnog za vođenje kaznene evidencije države sjedišta gospodarskog subjekta, odnosno države čiji je državljanin osoba ovlaštena po zakonu za zastupanje gospodarskog subjekta, ili
2. jednakovrijedni dokument koji izdaje nadležno sudsko ili upravno tijelo u državi sjedišta gospodarskog subjekta, odnosno u državi čiji je državljanin osoba ovlaštena po zakonu za zastupanje gospodarskog subjekta, ako se ne izdaje dokument iz kaznene evidencije ili ne obuhvaća kaznena djela iz točke 3. 1.1. a) i b), ili
3. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, ako se u državi sjedišta gospodarskog subjekta, odnosno u državi čiji je ta osoba državljanin ne izdaju dokumenti iz točke 1. i 2. ili oni ne obuhvaćaju sva kaznena djela iz točke 3.1.1. a) i b) ovog poziva na dostavu ponuda.

3.1.2. Javni naručitelj obvezan je isključiti gospodarskog subjekta ako utvrdi da nije ispunio obvezu plaćanja dospjelih obveza i obveza za mirovinsko i zdravstveno osiguranje u Republici Hrvatskoj ako ima gospodarski subjekt poslovni nastan u Republici Hrvatskoj ili u državi poslovnog nastana. Iznimno, javni naručitelj neće isključiti gospodarskog subjekta iz postupka nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz točke 3.1.2. ovog Poziva na dostavu ponuda gospodarski subjekt u ponudi dostavlja izjavu koju daje osoba po zakonu ovlaštena za zastupanje gospodarskog subjekta. Izjava ne smije biti starija od tri mjeseca, računajući od dana početka postupka javne nabave. Izjava može biti dana na obrascu (**Obrazac 4)** koji je sastavni dio ovog Poziva na dostavu ponuda.

Javni naručitelj može tijekom postupka nabave radi provjere činjenice iz točke 3.1.2. ovog Poziva na dostavu ponuda od izdavatelja dokumenta, nadležnog tijela, zatražiti podatke za bilo kojeg natjecatelja tj. ponuditelja da u primjerenom roku dostavi važeću:

1. potvrdu Porezne uprave ili drugog nadležnog tijela koja ne smije biti starija od 30 dana od dana početka postupka nabave

ili

1. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1.

ili

1. izjavu pod prisegom ili odgovarajuću izjavu osobe koja je po zakonu ovlaštena za zastupanje gospodarskog subjekta ispred nadležne sudske ili upravne vlasti ili nadležnog strukovnog ili trgovinskog tijela u državi sjedišta gospodarskog subjekta, odnosno u državi čiji je ta osoba državljanin ili izjavu s ovjerenim potpisom kod bilježnika, koja ne smije biti starija od 30 dana od dana početka postupka javne nabave.

3.1.3. Ako je ponuditelj odnosno zajednica ponuditelja dostavio/la lažne podatke pri dostavi dokumenata kojima dokazuje da ne postoje razlozi isključenja iz točke 3.1.1.

Provjera podataka

Svi dokazi iz poziva na dostavu ponude prilažu se u neovjerenoj preslici pod kojim se smatra i neovjereni ispis elektroničke isprave. Naručitelj može u bilo kojem trenutku tijekom postupka nabave, ako je to potrebno, provjeriti sve informacije iz ponude ponuditelja, a koje se odnose na točku 1. kod nadležnog tijela za vođenje službene evidencije.

Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su traženi.

**4. PODACI O PONUDI**

4.1. Sadržaj ponude

Ponuda sadrži:

* popunjeni ponudbeni list (Obrazac 1), potpisan i ovjeren od ovlaštene osobe ponuditelja,
* popunjeni troškovnik (Obrazac 2), potpisan i ovjeren od ovlaštene osobe ponuditelja,
* dokaz da ne postoje razlozi za isključenje gospodarskog subjekta - Izjava o nepostojanju razloga za isključenje sukladno članku 251. ZJN (Obrazac 3), potpisana i ovjerena od ovlaštene osobe ponuditelja,
* izjavu o plaćanju dospjelih poreznih obveza i obveza za mirovinsko i zdravstveno osiguranje (Obrazac 4), potpisana i ovjerena od ovlaštene osobe ponuditelja,
* dokaz o sposobnosti za obavljanje profesionalne djelatnosti - Izvadak iz upisa u sudski, obrtni, strukovni ili drugi odgovarajući registar države sjedišta gospodarskog subjekta
* mjesto isporuke (Prilog I), potpisan i ovjeren od ovlaštene osobe ponuditelja,
* tehnička specifikacija predmeta nabave (Prilog II), potpisan i ovjeren od ovlaštene osobe ponuditelja,
* ostalo, ako je traženo u Pozivu na dostavu ponude (izjave, prilozi,uzorci, katalozi).

Ponuditelj ne smije mijenjati ili brisati originalni tekst Poziva na dostavu ponuda ili bilo kojeg obrasca iz poziva.

4.2. Način izrade ponude

Ponuda se izrađuje na način da čini cjelinu te se uvezuje tako da se onemogući naknadno vađenje ili umetanje listova ili pojedinih dijelova ponude, npr. jamstvenikom čija su oba kraja na posljednjoj strani pričvršćena naljepnicom ili utisnuta žigom. Stranice se označavaju rednim brojem, na način da je vidljiv redni broj stranice i ukupni broj svih stranica ponude (npr. 1/25).

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu i izrađuje u papirnatom obliku, otisnuta ili pisana neizbrisivom tintom, dostavlja se i predaje u “izvorniku“, potpisana od strane ovlaštene osobe za zastupanje gospodarskog subjekta ili osobe koju je ovlaštena osoba ovlastila pisanom punomoći za potpisivanje ponude (u tom slučaju se prilaže i potpisana punomoć u izvorniku).

Ispravci u ponudi moraju biti izrađeni na način da su vidljivi te uz ispravke mora biti naveden datum ispravka i potpis ovlaštene osobe ponuditelja te pečat ponuditelja.

Uzorci, katalozi, mediji za pohranjivanje podataka, kao dio ponude koji ne mogu biti uvezani ponuditelj obilježava nazivom i navodi u sadržaju ponude kao dio ponude.

4.3. Način, datum, vrijeme i mjesto dostave ponude

Ponuda se predaje neposredno u prijemni ured Naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačeno:

**OPĆINSKI SUD U NOVOM ZAGREBU**

**Ured predsjednice suda**

**Turinina 3, 10000 Zagreb**

**Evidencijski broj nabave: UPPK-5/21**

**Predmet nabave : UREDSKI PAPIR I OSTALA PAPIRNA KONFEKCIJA**

**„PONUDA-NE OTVARAJ“**

**Na omotnici je potrebno naznačiti naziv i adresu ponuditelja.**

**Ponuda, bez obzira na način dostave, mora biti dostavljena Naručitelju do 23. srpnja 2021. u 14:30 sati.**

Nije dozvoljeno dostavljanje ponude elektroničkim putem.

Ponude se neće javno otvarati.

Ponude dostavljene nakon isteka roka za dostavu ponuda ne upisuju se u upisnik o zaprimanju ponuda, ali se evidentiraju kod Naručitelja kao zakašnjele ponude, obilježavaju se kao zakašnjele te neotvorene vraćaju pošiljatelju bez odgode.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom „Odustanak od ponude“.

Ponuda se ne može mijenjati nakon isteka roka za dostavu ponude.

4.4. Dopustivost alternativnih ponuda

Alternativne ponude nisu dopuštene.

Ponuda treba biti iskazana za sve tražene artikle prema troškovniku, djelomična se neće prihvatiti.

4.5. Cijena ponude

Cijena ponude obuhvaća sve stavke troškovnika i piše se brojkama.

Cijena ponude izražava se u hrvatskim kunama.

Jedinične cijene izražene u troškovniku su fiksne i nepromjenjive.

U cijenu ponude bez PDV-a moraju biti uračunati svi troškovi i popusti.

PDV se iskazuje zasebno iza cijene ponude.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostaje prazno.

U slučaju da ponuditelj ne ispuni makar i jednu stavku, cijena ponude će se smatrati neprihvatljivom te će ponuda biti isključena.

4.6. Rok, način i uvjeti plaćanja

Predujam isključen.

Naručitelj se obvezuje nabavljenu i isporučenu robu, na temelju ispostavljenog eRačuna s potvrdom primitka robe, platiti u roku od 30 dana od dana primitka eRačuna na poslovni račun ponuditelja kod poslovne banke, što će se utvrditi ugovorom.

4.7. Rok valjanosti ponude

Rok valjanosti ponude je najmanje 60 dana od dana određenog za dostavu ponude i treba biti naveden u Ponudbenom listu (Obrazac 1).

4.8. Kriterij odabira najpovoljnije ponude

Sukladno odredbama ZJN i Pravilnika o provođenju postupaka jednostavne nabave na Općinskom sudu u Novom Zagrebu stručno povjerenstvo Naručitelja utvrdit će prihvatljivost ponude gdje je apsolutni ponder cijene 100% (najniža cijena).

**Najpovoljnija ponuda je valjana ponuda (prihvatljiva, prikladna i pravilna) s najnižom ukupnom cijenom.**

Ukoliko na nadmetanje pristignu ponude s istim ponderom cijena, kao najpovoljnija bit će odabrana ona koja je zaprimljena ranije.

4.9. Rok donošenja odluke o odabiru ili poništenju

Naručitelj će Odluku o odabiru, odnosno Odluku o poništenju s preslikom zapisnika o pregledu i ocjeni ponuda svakom ponuditelju dostaviti u roku od 30 dana od isteka roka za dostavu ponuda.

Na odluku Naručitelja nema prava žalbe.

4.10. Stavljanje na raspolaganje Poziva na dostavu ponuda

Poziv na dostavu ponuda stavljen je na raspolaganje na internetskoj stranici Naručitelja.

Naručitelj ne vodi evidenciju o ponuditeljima koji su preuzeli Poziv na dostavu ponuda na njegovim internetskim stranicama pa ponuditelji koji na taj način preuzmu Poziv na dostavu ponuda, ako žele zaprimiti obavijest o postupku, moraju o tome obavijestiti Naručitelja faxom, e-mailom ili na drugi dokaziv način.

Sve izmjene Poziva na dostavu ponuda bit će objavljene na internetskoj stranici Naručitelja:

<http://sudovi.pravosudje.hr/osnzg/>

4.11. Povrat dokumentacije

Ponude i dokumentacija priložena uz ponudu ne vraćaju se, osim u slučaju zakašnjenja dostave ili odustajanja ponuditelja od neotvorene ponude.

4.12. Posebne odredbe

Na ovaj postupak ne primjenjuju se odredbe Zakona o javnoj nabavi te Naručitelj zadržava pravo poništiti ovaj postupak jednostavne nabave u bilo kojem trenutku, odnosno ne odabrati niti jednu ponudu.

OPĆINSKI SUD U NOVOM ZAGREBU